Foto: AP Janubiy Koreya prezidenti Mun Chje In shimolliklar va janubliklar o‘rtasida navbatdagi urushga yo‘l qo‘yib bo‘lmasligi haqida ma’lum qildi. Bu haqda «Ryonxap» xabar bermoqda. Uning so‘zlariga ko‘ra, hozirgi keskin vaziyatni diplomatik yo‘l bilan hal etish lozim. «Koreya yarim orolida ikkinchi urushga yo‘l qo‘yib bo‘lmaydi... Vaziyatni tinch diplomatik yo‘l bilan hal etish lozim», - dedi Mun Chje In. Avvalroq KXDR va Janubiy Koreya TIV rahbarlari Manilada uchrashgani xabar berilgandi.